Tó skal hvílitíðin í minsta lagi verða 8 samanhangandi tímar. Harumframt ber til at víkja frá reglunum um sunnu- og halgidagsarbeiði, um so er, at hetta er avgerandi neyðugt fyri útinnanina av arbeiðinum. Hetta frávikið kann eisini vera galdandi fyri t. d. tær fyritøkur, ið skulu útvega matvøruhandlum vøru. Arbeiðs- og brunaeftirlitið skal í hesum sambandi leggja dent á, at arbeiðið–eisini í støðuni, sum Føroyar eru í orsakað av covid-19–skal vera útint á ein tryggan hátt. Eisini skal upplýsast, at sum endurgjald fyri mista frítíð orsakað av regluligum sunnudagsarbeiði, hava starvsfólk seinni rætt til aðra samfelda frítíð. Fyri at dáma og deila mást tú samtykkja nýtslu av kennifílum í bólkingini: "Betra um brúkaraupplivingina".